След влизането си в строй „Айова“ се базира в Арджентия на остров Нюфаундленд. От август до септември 1943 г. линкорът се намира в готовност за отплаване за прихващането на германския линкор „Тирпиц“. От 13 ноември до 16 декември 1943 г. на „Айова“ плава президентът на САЩ Франклин Рузвелт. Отначало „Айова“ доставя Рузвелт в Казабланка, оттам той се насчова за Техеранската конференция, а след нейния край линкорът доставя президента обратно в САЩ. На 2 януари 1944 г. „Айова“ е изпратен в Тихия океан. Тук „Айова“ влиза в състава на охраната на бързоходното авионосно съединение TF.58 и заедно с него взема участие в редица операции. На 23 януари 1944 г. линкорът осъществява поддръжката на авионападението над атолите Куаджалин и Ениветок. На 16 февруари корабът взема участие в бой с отряд японски кораби и в потопяванетп на учебния крайцер „Катори“. По време на рейдовете на съединението „Айова“ обстрелва японските позиции на островите в Тихия океан: 18 март – Мили, 1 май – Понпей, 13 юни – Сайпан и Тиниан. „Айова“ взема участие в сражението във Филипинско море от 19 – 20 юни 1944 г., сваляйки при това 3 самолета.